Cirnu_evaluare

Pornind de la obiective cadru/ competenţe generale, relaţionate cu obiective de referinţă/ competenţe specifice, în procesul de evaluare se urmăresc următoarele etape: se stabilesc obiectivele/ competenţele de evaluare; se stabilesc metodele şi instrumentele de evaluare, însoţite de baremele de corectare şi de criteriile de notare; se acordă notele. Criteriile de notare joacă un rol important atât în ceea ce priveşte evaluarea obiectivă a elevilor, cât şi diminuarea diferenţelor de notare dintre elevii aceleiaşi clase, dintre elevii aceluiaşi an de studiu, la nivel de şcoală şi la nivel naţional. Standardele şi al criteriile de notare au un rol deosebit în asigurarea comparabilităţii notelor acordate elevilor din şcoli diferite, pentru creşterea obiectivităţii, transparenţei şi a responsabilităţii cadrelor didactice, în evaluarea elevilor. 1. // Evaluarea iniţială // prin probe iniţiale de evaluare, orale sau practice este un element pe baza căruia se alcătuieşte programul de instruire de către profesor. Elevul va primi o fisa de lucru individual pe care o va completa si apoi o va corecta. Fisa va contine notiuni recapitulative din capitolul “Relaţii metrice în triunghiul dreptunghic”. 2. // Evaluarea continuă (formativă) // se va face prin: corectarea temei pentru acasa; corectarea temelor in clasa; observarea sistematica; autoevaluarea; probe orale; probe scrise; investigatia; proiectul. 3. // Evaluarea sumativă, cumulativă sau de bilanţ //, se realizează la finele unei etape de instruire, la finele studierii unei teme, al unui capitol, la sfârşitul semestrelor, al anului şcolar, al ciclului de şcolarizare prin conceperea unor subiecte cuprinzătoare care să acopere întreaga arie tematica abordată. Elevii vor primi un test docimologic ce va contine toate tipurile de itemi. Testul docimologic prezintă următoarele avantaje: are un grad mare de obiectivitate; permit obţinerea de rezultate multiple; se pot construi relativ uşor; dezvolta capacitatea de autoevaluare la elevi **. ** Portofoliul cuprinde în mod esenţial un ansamblu de documente elaborate de către elev, cu alte cuvinte, produse personale: probleme, eseuri, contribuţii mai mult sau mai puţin reuşite. În mod secundar, dosarul poate să cuprindă documente care nu sunt produse personale, dar pe care elevul le-a selecţionat în funcţie de utilitatea lor în învăţările sale (o grilă de autoevaluare, o schemă, o sinteză).